1999D0070 — FI — 27.02.2007 — 013.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON PÄÄTÖS, tehty 25 päivänä tammikuuta 1999, Euroopan keskuspankkien ulkopuolisten tilintarkastajien hyväksymisestä (1999/70/EY) (EYV L 022, 29.1.1999, p.69)

Muutettu:









▼B

NEUVOSTON PÄÄTÖS,

tehty 25 päivänä tammikuuta 1999,

Euroopan keskuspankkien ulkopuolisten tilintarkastajien hyväksymisestä

(1999/70/EY)







EUROOPAN UNIONIN NEUVOSTO, joka ottaa huomioon pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan, ottaa huomioon Euroopan keskuspankin (jäljempänä ’EKP’) 12 päivänä marraskuuta 1998 antaman suosituksen ( 1 ), sekä katsoo, että sekä katsoo, että EKP:n neuvoston suosittelemien ja neuvoston hyväksymien riippumattomien ja ulkopuolisten tilintarkastajien on tarkastettava EKP:n ja kansallisten keskuspankkien (jäljempänä ’KKP’:t) tilit, ja EKP on suositellut kunkin osallistuvan KKP:n nimeämien nykyisten ulkopuolisten tilintarkastajien uudelleennimeämistä, jollei mahdollisesta myöhemmästä päätöksestä muuta johdu, ON PÄÄTTÄNYT SEURAAVAA:







1 artikla

▼M7

1. Ernst & Young Bedrijfsrevisoren/Réviseurs d’Entreprises hyväksytään NBB/BNB:n ulkopuolisiksi tilintarkastajiksi tilivuodesta 2005 alkaen kolmen vuoden ajaksi siten, että tämä kausi voidaan uudistaa kerran.

▼M3

2. PwC Deutsche Revision AG ja Ernst & Young Deutsche Allgemeine Treuhand AG hyväksytään Deutsche Bundesbankin ulkopuolisiksi tilintarkastajiksi tilikaudesta 2003 alkaen siten, että toimikautta voidaan jatkaa vuodella.

▼M13

3. Deloitte, S.L. hyväksytään Banco de Españan ulkopuolisiksi tilintarkastajiksi tilivuosiksi 2006–2008.

Toimikautta voidaan tämän jälkeen jatkaa vuosittain tilivuoden 2012 loppuun saakka.

▼M11

4. Deloitte & Associés ja Mazars & Guerard hyväksytään yhdessä Banque de Francen ulkopuolisiksi tilintarkastajiksi tilivuosiksi 2006–2011.

KPMG S.A. hyväksytään Banque de Francen varatilintarkastajaksi tilivuosiksi 2006–2011.

▼M9

5. Deloitte & Touche hyväksytään Central Bank and Financial Services Authority of Irelandin ulkopuolisiksi tilintarkastajiksi tilikaudesta 2005 alkaen kolmen vuoden ajaksi, joka on jatkettavissa.

▼M5

6. PricewaterhouseCoopers SpA hyväksytään Banca d’Italian ulkopuoliseksi tilintarkastajaksi tilikaudesta 2004 alkaen kolmen vuoden toimikaudeksi, joka voidaan uusia.

▼M4

7. Deloitte & Touche Luxembourg hyväksytään Banque centrale du Luxembourgin ulkopuolisiksi tilintarkastajiksi tilikaudesta 2004 alkaen vuoden toimikaudeksi, joka voidaan uusia.

▼M8

8. Josephus Andreas Nijhuis, rekisteröity tilintarkastaja ja PricewaterhouseCoopers BV:n hallituksen puheenjohtaja, hyväksytään De Nederlandsche Bankin ulkopuoliseksi tilintarkastajaksi tilivuodesta 2005 alkaen siten, että hän toimii omissa nimissään ja että hänen toimikautensa on pituudeltaan määrittelemätön mutta on vahvistettava uudestaan vuosittain.

▼M14

9. TPA Horwath Wirtschaftsprüfung GmbH ja Moore Stephens Austria Wirtschaftsprüfungsgesellschaft mbH hyväksytään yhdessä ÖNB:n ulkopuolisiksi tilintarkastajiksi tilivuodeksi 2006.

BDO Auxilia Treuhand GmbH ja Ernst & Young Wirtschaftsprüfungs GmbH hyväksytään yhdessä ÖNB:n ulkopuolisiksi varatilintarkastajiksi tilivuodeksi 2006.

Tämä toimikausi voidaan uudistaa vuodeksi kerrallaan ylittämättä kuitenkaan viiden vuoden kokonaisaikaa, ja se päättyy viimeistään tilivuonna 2010.

▼M6

10. PricewaterhouseCoopers & Associados – Sociedade de Revisores Oficiais de Contas, Lda. hyväksytään Banco de Portugalin ulkopuoliseksi tilintarkastajaksi tilivuodesta 2004 alkaen yhden vuoden toimikaudeksi, joka voidaan uusia.

▼B

11. Arthur Andersen Oy hyväksytään Suomen Pankin ulkopuoliseksi tilintarkastajaksi.

▼M7

12. Ernst & Young (Hellas) Certified Auditors SA hyväksytään Kreikan keskuspankin ulkopuolisiksi tilintarkastajiksi tilikaudeksi 2005 yhden vuoden pituiseksi kaudeksi, joka voidaan uudistaa.

▼M12

13. Deloitte & Touche revizija d.o.o. hyväksytään Banka Slovenijen ulkopuolisiksi tilintarkastajiksi tilikausiksi 2007 ja 2008.

▼B

2 artikla

Tämä päätös ilmoitetaan EKP:lle.

3 artikla

Tämä päätös julkaistaan Euroopan yhteisöjen virallisessa lehdessä.